Man sterf toe bakkie brandFoto: ER24 Russel Meiring, woordvoerder van ER24, het gesê paramedici en brandweerdienste is na die toneel ontbied waar die bakkie ŉ ent weg van die pad in die veld gelê het. “Die bakkie was reeds in ligte laaie toe nooddienste daar opgedaag het,” het Meiring gesê. Die brandweerdienste het onmiddellik die vlamme geblus en paramedici het die liggaam van die bestuurder van die voertuig agter die stuurwiel gevind. Hy was onherkenbaar verbrand, het Meiring gesê. Die oorsaak van die ongeluk is nie bekend nie en word deur die polisie ondersoek.